text: نئی دہلی۔21جولائی۔نائب صدر جمہوریہ ہند جناب ایم حامد انصاری نے کہا ہے کہ شہید نانک سنگھ کی وراثت دراصل ان جوشیلے افراد وخواتین کی وراثت کا ایک جزو ہے جنہوں نے بھارت کو آزاد کرانے کیلئے جنگ لڑی تھی۔ نائب صدر جمہوریہ ہند کل یہاں مجاہدین آزادی کی وراثت کے موضوع پر منعقدہ یادگاری خطبے کے تحت شہید نانک سنگھ خطبہ دے رہے تھے۔ محترمہ سلمیٰ انصاری اور دیگرعمائدین بھی اس موقع پر موجود تھے۔